CELEX: 62018TN0583
Language: lt
Date: 2018-09-26 00:00:00
Title: Byla T-583/18: 2018 m. rugsėjo 26 d. pareikštas ieškinys byloje Gesamtverband Verkehrsgewerbe Niedersachsen / Komisija

26.11.2018   
            
            
               LT
            
            
               Europos Sąjungos oficialusis leidinys
            
            
               C 427/95
            
         
      2018 m. rugsėjo 26 d. pareikštas ieškinys byloje Gesamtverband Verkehrsgewerbe Niedersachsen / Komisija
      
      (Byla T-583/18)
      (2018/C 427/125)
      Proceso kalba: vokiečių
      
         Šalys
      
      
         Ieškovė: Gesamtverband Verkehrsgewerbe Niedersachsen e.V. (Hanoveris, Vokietija), atstovaujama advokato C. Antweiler
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      Panaikinti 2018 m. liepos 12 d. Komisijos sprendimą C(2018) 4385 final dėl 2016 m. rugsėjo 28 d. ieškovės skundo, susijusio su valstybės pagalba – SA.46538 (2017/NN).
      
         Ieškinio pagrindai ir pagrindiniai argumentai
      
      Šiuo ieškiniu ieškovė prašo panaikinti 2018 m. liepos 12 d. Komisijos sprendimą C(2018) 4385 final dėl ieškovės skundo, susijusio su Niedersächsischen Nahverkehrsgesetzes (Žemutinės Saksonijos žemės vietos transporto įstatymas, toliau – NNVG) 7a straipsniu (Byla SA. 46538 [2017/NN]) (OL C 292, 2018, p. 1).
      Grįsdama ieškinį ieškovė remiasi šiais pagrindais.
      
                  1.
               
               
                  Nepranešimas apie pagalbos schemą (SESV 108 straipsnio 3 dalies pažeidimas)
                  Pirmajame pagrinde ieškovė teigia, kad NNVG 7a straipsnyje nustatyta nauja pagalbos schema, apie kurią pagal SESV 108 straipsnio 3 dalį reikėjo pranešti Komisijai.
               
            
                  2.
               
               
                  Nepranešimas apie bendrą taisyklę (Europos Parlamento ir Tarybos reglamento (EB) Nr. 1370/2007 (1) 3 straipsnio 3 dalies pažeidimas)
                  Antrajame pagrinde ieškovė teigia, kad NNVG 7a straipsnis yra savarankiška tvarka, susijusi su finansinėmis kompensacijomis už viešųjų paslaugų įsipareigojimus, kuriais nustatomi didžiausi tarifai moksleiviams, studentams, praktikantams ir ribotos judėsenos asmenims, kuriai, atsižvelgiant į Žemutinės Saksonijos žemės ketinimą, neturi būti taikomas Reglamentas Nr. 1370/2007. Todėl apie NNVG 7a straipsnį turėjo būti pranešta Komisijai pagal šio reglamento 3 straipsnio 3 dalies antrą sakinį.
               
            
         (1)  2007 m. spalio 23 d. Europos Parlamento ir Tarybos reglamentas (EB) Nr. 1370/2007 dėl keleivinio geležinkelių ir kelių transporto viešųjų paslaugų ir panaikinantis Tarybos reglamentus (EEB) Nr. 1191/69 ir (EEB) Nr. 1107/70 (OL L 315, 2007, p. 1).